elleni támadások, valamint a gyermekkatonák toborzása és bevetése háborús bűncselekménynek és emberiesség elleni bűncselekménynek minősülnek; 5. elítéli az eritreai erők Tigré elleni invázióját; elítéli az eritreai erők által az etiópiai háború során elkövetett háborús bűncselekményeket és emberi jogi jogsértéseket; sürgeti az eritreai kormányt, hogy azonnali és állandó hatállyal vonja ki erőit Etiópiából, és biztosítsa a háborús bűnökért való elszámoltathatóságot; 6. felszólítja az etióp hatóságokat, különösen a szövetségi kormányt, valamint a Tigrében, Amharában és Afarban működő regionális kormányokat, hogy tartsák magukat a legmagasabb szintű emberi jogi normákhoz, kiemelten foglalkozzanak a legkiszolgáltatottabbak, különösen a gyermekek és a nők ellen elkövetett súlyos háborús bűncselekményekkel, és az ENSZ gyermekjogi egyezményével összhangban védjék meg a fiatalokat; 7. megdöbbentőnek tartja a gyermekekkel, nőkkel és férfiakkal szemben valamennyi háborús fél által elképesztő számban elkövetett nemi erőszakról és szexuális erőszakról szóló beszámolókat; felhívja a figyelmet a tigréi, amharai és afari gyermekek etnikai alapon történő meggyilkolásáról és megcsonkításáról szóló jelentésekre, mely tettek háborús bűncselekménynek és etnikai tisztogatásnak minősülnek, és mély aggodalmát fejezi ki e beszámolók miatt; 8. megismétli valamennyi fél erőihez intézett felhívását, hogy tartsák tiszteletben a nemzetközi emberi jogokat, valamint a nemzetközi humanitárius és menekültjogot; felhívja az etióp szövetségi kormányt és a tigréi regionális kormányt, hogy biztosítsák a folyamatban lévő konfliktus során elkövetett háborús bűncselekmények elkövetőinek elszámoltathatóságát; kitart amellett, hogy a helyi és nemzetközi szereplők, különösen az etióp emberi jogi bizottság és az ENSZ Emberi Jogi Tanácsa (UNHRC) között együttműködésre van szükség a háborús bűncselekmények és az emberiesség elleni bűncselekmények valamennyi formájának túlélői és áldozatai számára nyújtott jogorvoslat biztosítása érdekében; 9. kéri, hogy Etiópiában minden lány és nő hozzáférjen a szexuális és reproduktív egészséghez és jogokhoz; sürgeti az EU-t és a tagállamokat, hogy növeljék a szexuális és reproduktív egészséggel és jogokkal kapcsolatos szolgáltatások és különösen a fogamzásgátlás és a biztonságos abortuszhoz való hozzáférés támogatását, különös figyelmet fordítva a hozzáférés biztosítására a háború és humanitárius katasztrófa által sújtott etiópiai régiókban; felhívja az etióp kormányt, hogy tegyen eleget azon kötelezettségvállalásának, hogy kivizsgálja a konfliktus során az összes harcban álló fél által elkövetett nemi alapú erőszak számos súlyos esetét; 10. aggodalmát fejezi ki azon jelentések miatt, amelyek a gyermekházasságok, a gyermekmunka, az emberkereskedelem és a tranzakciós szex terjedéséről szólnak, amelyek kétségbeejtő eszközként szolgálnak a túléléshez Etiópia háborús és humanitárius katasztrófák által sújtott régióiban; 11. felszólít a menekültek és a lakóhelyüket elhagyni kényszerült személyek Tigrében, Amharában, Afarban és Eritreában történő elrablása, emberkereskedeleme és szexuális kizsákmányolása elleni fellépésre, valamint arra, hogy minden áldozat számára